Юлиян Стрибер

Юлиян Стрибер (*12. януар 1941—†2. юлий 1998), ремеселнїк, ґлумец-аматер.

 Биоґрафия 

Юлиян Стрибер народзени 12. януара 1941. року у Руским Керестуре у фамелиї Йоакима и Феброни (родз. Будински Мидя) Стрибер. Юлиян Стрибер мал старшого брата Йоакима и младшу шестру Марию. Концом Другей шветовей войни погинул його оцец Йоаким Стрибер. Юлиян у родним валалє закончел основну школу. Школу школярох у привреди закончел у Кули, а шлосерске ремесло виучел у Руским Керестуре дзе нєпреривно и робел. Почал як млади роботнїк у шлосерскей роботнї а потим прешол на исти роботи до Друкарнї Руске слово.

Юлиян Стрибер ше винчал зоз Ану родз. Кирда. У малженстве мали сина Михайла.

 Театер як Юлинова любов 
Зоз театралну дїялносцу ше почал занїмац ище як школяр керестурскей основней школи, алє першу улогу з одроснутима одбавел 1960. року у театралним фалаце Малиняк Авдана Хозича. Кед концом 1969. року почала з роботу Керестурска сцена АРТ Дядя Юлиян Стрибер уж мал за собу 10 успишно витворени улоги. У тим театре Юлиян Стрибер по 1996. рок одбавел 25 векши и менши, а за даєдни ґлумецки витвореня Юлиян достал и вецей награди и припознаня. Достал и три памятни плакети АРТ Дядя за вельорочну театралну дїялносц.alt=Юлиян Стрибер|мини|280x280п|Юлиян Стрибер у єдней улоги (1978. року)|left

Попри тим же ґлумел, Юлиян Стрибер вецей раз виробел и сценоґрафию по нарисох сценоґрафох, бул майстор сцени, а розумел ше и до ошвиценя та руководзел и зоз шветлами у театре.

Вецей роки Юлиян Стрибер бул виберани и до Управного одбору Театра и до Совиту керестурскей сцени АРТ Дядя.

У 1998. року, кед уж бул чежко хори, уручена му Награда Руского народного театру Дядя за комплетне доприношенє розвою театралней дїялносаци Руснацох.

Юлиян Стрибер умар 2. юлия 1998. року у Руским Керестуре дзе є и поховани.

+ Юлиян Стрибер ґлумел у шлїдуюцих театралних фалатох Рок<div style="text-align: center;">Театрални фалат<div style="text-align: center;">УлогаРок<div style="text-align: center;">Театрални фалат<div style="text-align: center;">Улога1960.Авдан Хозич: МАЛИНЯК1976.Е. М. Ремарк: ОСТАТНЯ СТАНЇЦАВояк1960.Михайло Ковач: РОДЗИНА1977.М. В. Ґоґоль: РЕВИЗОРЗемляника1961.Д. Добричанин: ЧЛОВЕК З МАРСАДїдо1978.Ст. Сремац: ПОП ЧИРА И ПОП СПИРАНича1962.Осиф Торма: ХТО МА ПРАВО1978.А. Вампилов: РОЗЛУКА У ЮНИЮЗолотуєв1962.Й. С. Попович: ЯЗИКАТИ МУЖ1979.Бертолд Брехт: ОПЕРА ЗА ТРИ ҐРОШИСмит1964.Й. С. Попович: ПОКОНДИРЕНА ТИКОВКАМитро1981.Е. Лабиш - М. Мишел: ФЛОРЕНТИНСКИ КАЛАП1965.А. Л. Суходольски: ХМАРАКузма1982.Б. Нушич: ПОДОЗРИВА ОСОБАСпасоє1965.М. Кропивницки: НЄВОЛЬНЇКОпара1983.Михайло Ковач: ОРАЧЕ, ОРАЧЕДюра1966.М. Горки: НА ДНУТатар1984.Дю. Скарничи - Р. Тарабузи: КАВИЯР И ҐЕРШЛА1967.Б. Нушич: ПОДОЗРИВА ОСОБАЖика1985.Михайло Ковач: ГРИЦОВО ВОЯЧЕНЄ1969.М. В. Ґоґоль: ЖЕНЇДБАСлуга Штефан1986.Б. Пекич: ҐЕНЕРАЛЄМайор Воронїн1970.О. Коломиєц: ФАРАОНЄКоринїй1988.А. Н. Островски: ЛЄСМилонов1971.О. Ананєв: ВОВЧИЦАЧиновнїк1989.А. П. Чехов: ПИТАНКИ (Спитоване и Свадзба)1972.Ж. Фейдо: ПАН ЛОВАРПолицай1991.Петар Ґреґор: ЩЕШЛЇВЕ КРАЛЬОВСТВОСтражар1972.И. Франко: УКРАДЗЕНЕ ЩЕСЦЕСтаршина1992.Дю. Папгаргаї: АҐАФИЯ СТАРОГО ПОПА ДЗИВКА1974.Б. Нушич: ОЖАЛОСЦЕНА ФАМЕЛИЯТрифун1993.Рей Куни: СЦЕКАЙ ОД СВОЄЙ ЖЕНИФоторепортер1975.Й. С. Попович: КИР ЯНЯПетар1995.Дю. Папгаргаї: РОВНЯЦКИ СОБЛАЗНЇИларион1975.Кита Буачидзе: ПРОВИНЦИЙНА ДЗИВКАИване1996.Дю. Папгаргаї: ЖОБРАЧА ГОРА

Шицки тоти театрални фалати були пририхтовани у Руским Керестуре.

 Ґалерия 

 Литература 

 Дюра Латяк, „Юлиян Стрибер, ремесельнїк, ґлумец-аматерˮ, 50 роки Драмского меморияла Петра Ризнича Дядї, Руски Керестур, 2018. б. 189

 P. R. Magocsi  and Ivan Pop: „Striber, Iuliianˮ. See Diadia Rusyn National Theater, p.478, Encyclopedia of Rusyn History and Culture, University of Toronto, 2005, ISBN 0-8020-3556-3

 Тамаш, др Юлиян, „Руски театер Дядяˮ, Руски Керестур, лїтопис и история (1745-1991), Месна заєднїца Руски Керестур, 1992, бок .

 Вонкашнї вязи 

 Мирон Жирош, Мали, алє вельки народ, часц Длугорочни ґлумци aмaтерe, Юлиян Стрибер под числом 29

Катеґория:Руснаци у Сербиї
Катеґория:Керестурци
Катеґория:Ремеселнїки
Катеґория:Ґлумци аматере
Катеґория:12. януар
Катеґория:Народзени 1941
Катеґория:2. юлий
Катеґория:Умарли 1998